210.300

Lescha davart il notariat * (LNot)

dals 18-10-2004 (versiun dals 01-01-2025)

Il cussegl grond dal chantun Grischun,

sa basond sin l'art. 31 da la constituziun chantunala1), suenter avair gì invista da la missiva da la regenza dals 18 da matg 20042),

concluda:

1. Disposiziuns generalas

Persunas da notariat

Art.  1 1 Sco persunas da notariat en il senn da questa lescha valan: * notaras patentadas e notars patentads;

a)

b) * notaras regiunalas e notars regiunals;

c)

administraturas ed administraturs dal register funsil sco er lur substitutas e lur substituts.

2 Il titel "notara" u "notar" dastga mo vegnir purtà d'ina persuna da notariat patentada ed il titel "notara regiunala" u "notar regiunal" dastga mo vegnir purtà d'ina persuna da notariat ch'è vegnida elegida da la regenza e ch'è en uffizi. *

Cumpetenza per documentaziuns

Art.  2 1 Notaras patentadas e notars patentads èn cumpetents per tut las documentaziuns uffizialas. Ellas ed els pratitgeschan lur activitad sin tut il territori chantunal.

1) DG 110.100 2) pagina 671 * tabellas da las modificaziuns a la fin dal relasch

1

210.300

2 Notaras regiunalas e notars regiunals èn cumpetents per las documentaziuns che resultan en lur territori da cumpetenza local, quai vul dir per acts giuridics davart bains   immobigliars   che   sa   chattan   totalmain   e   parzialmain   en   lur   territori   da cumpetenza,   e   per   autras   fatschentas,   sche   almain   ina   part   contrahenta   viva   u   è domiciliada en il territori da cumpetenza. Ellas ed els pratitgeschan lur activitad en lur territori da cumpetenza. Il territori da cumpetenza resulta dal conclus electoral da la regenza. * 3 Administraturas   ed   administraturs   dal   register   funsil   èn   cumpetents   per documentaziuns d'acts giuridics che concernan bains immobigliars da lur circul da register funsil. Sche quellas fatschentas èn colliadas cun talas dal dretg da persunas, dal dretg matrimonial, dal dretg da famiglia, dal dretg da partenadi registrà, dal dretg d'ierta, dal dretg da societads u cun in contract da vitalizi, scada lur cumpetenza, cun excepziun da contracts davart la cessiun sin quint d'ina ierta futura e davart l'apport da bains immobigliars en societads da persunas. * 4 Sch'in bain immobigliar s'extenda sur plirs circuls da register funsil, è cumpetent l'administratura u l'administratur dal register funsil da quel circul, en il qual sa chatta la part la pli gronda dal bain immobigliar.

Cumpetenza per legalisaziuns

Art.  3 1 Notaras patentadas e notars patentads èn cumpetents per tut las legalisaziuns en tut il territori dal chantun.

2 Notaras regiunalas e notars regiunals èn cumpetents per tut las legalisaziuns en lur territori da cumpetenza. * 3 Las administraturas ed ils administraturs dal register funsil èn cumpetents per tut las   legalisaziuns   en   lur   circul   da   register   funsil.   Resalvadas   èn   las   attestaziuns uffizialas d'identitad tenor il dretg federal.

4 Chanzlistas   communalas   e   chanzlists   communals   èn   cumpetents   per   tut   las legalisaziuns en lur chanzlia e ston applitgar per quai ils artitgels 26 ss. confurm al senn.

Art.  4

Cumissiun da notariat 1. elecziun, cumposiziun, indemnisaziun

1 La   Dretgira   superiura   elegia   las   tschintg   commembras   e   commembers   da   la Cumissiun   da   notariat   sco   er   las   trais   substitutas   e   substituts   per   ina   durada   da quatter onns. Elecziuns substitutivas durant la durada d'uffizi èn pussaivlas. * 2 La Cumissiun da notariat sa cumpona per regla: * a) * da notaras patentadas e notars patentads;

b) * d'almain in'administratura u in administratur dal register funsil patentà;

c) * da trais substitutas e substituts ch'èn ubain notaras u notars patentads ubain

administraturas u administraturs dal register funsil patentads.

2

210.300

3 La Cumissiun da notariat sa constituescha sezza. Ella nominescha in secretariat ed in actuariat. La presidenta u il president designescha l'adressa da consegna per la Cumissiun da notariat e communitgescha publicamain questa adressa. * 3bis En   reguard   administrativ   è   la   Cumissiun   da   notariat   integrada   en   la   Dretgira superiura. * 4 La   Regenza   fixescha   las   indemnisaziuns   da   lavur   e   da   las   spesas   per   las commembras ed ils commembers da la Cumissiun da notariat. *

2. incumbensas

Art.  5 1 La cumissiun da notariat è l'autoritad da surveglianza da tut ils fatgs da notariat.

2 Ella ha cunzunt l'incumbensa da:

a)

exequir  ils  examens,  conceder  l'attest  da  qualificaziun  e   da   saramentar  las notaras patentadas ed ils notars patentads;

ordinar inspecziuns;

liberar dal secret professiunal;

decider en dumondas d'incumpatibilitad e da recusaziun;

tractar recurs cunter las disposiziuns da taxas da las persunas da notariat;

tractar accusaziuns e recurs cunter las persunas da notariat;

avrir e realisar inquisiziuns disciplinaras sco er ordinar mesiras disciplinaras;

b)

c)

d)

e)

f)

g)

h) * communitgar recumandaziuns e dar scleriments davart fatgs dal dretg notarial

ch'èn d'impurtanza generala;

liquidar   las   incumbensas   che   pertutgan   la   legalisaziun   electronica   e   la documentaziun   electronica   e   che   n'èn   betg   vegnidas   attribuidas   ad   in'autra autoritad.

i) *

3 … *

3. surveglianza

Art.  5a * 1 La Dretgira superiura ha la surveglianza da la Cumissiun da notariat.

2 Envers la Cumissiun da notariat ed envers sias commembras e ses commembers dispona ella dals medems instruments da surveglianza e dals medems meds auxiliars sco   envers   las   autoritads   giudizialas   ed   envers   lur   commembras   e   commembers ch'èn   suttamess   a   sia   surveglianza   directa.   Las   disposiziuns   da   la   Lescha   davart l'organisaziun giudiziala3)  concernent la surveglianza giudiziala vegnan applitgadas analogamain.

3 La   Dretgira   superiura   decida,   sche   las   commembras   ed   ils   commembers   da   la cumissiun duain vegnir liberads dal secret d'uffizi per dar pled e fatg davant autras autoritads sco er per edir actas.

3) DG 173.000

3

210.300

Inspecziuns

Art.  6 1 La cumissiun da notariat fixescha ina u pliras inspecturas u in u plirs inspecturs da notariat ed ordinescha inspecziuns periodicas da l'administraziun da l'uffizi da las persunas da notariat.

2 L'administraziun da l'uffizi da las administraturas e dals administraturs dal register funsil vegn inspectada per regla da l'inspecturat chantunal dal register funsil.

3 Las persunas da notariat èn obligadas d'infurmar la persuna d'inspecziun davart tut ils   fatgs   da   lur   administraziun   da   l'uffizi   e   da   preschentar   tut   ils   documents giavischads.

4 Las persunas d'inspecziun rapportan a la cumissiun da notariat.

5 La Regenza fixescha las indemnisaziuns da la lavur e da las spesas per las persunas d'inspecziun. Ella po divergiar da las tariffas previsas en l'artitgel 70 da la Lescha davart la relaziun da lavur da las collavuraturas e dals collavuraturs dal chantun Grischun4). *

Discreziun

Art.  7 1 Las   persunas   da   notariat   e   lur   forzas   auxiliaras,   la   cumissiun   da   notariat   e   las persunas incumbensadas cun las inspecziuns èn obligadas da mantegnair discreziun davart lur lavur e davart lur percepziuns durant l'execuziun da lur uffizi.

2 Fatgs   ch'èn   generalmain   enconuschents   u   dals   quals   ins   po   prender   invista   en registers publics n'èn betg suttamess a l'obligaziun da discreziun.

Incumpatibilitad

Art.  8 1 Funcziunar sco persuna da notariat na dastga betg, tgi:

a) * che ha ina funcziun cumplaina tar la confederaziun, tar il chantun, tar ina

b)

regiun u tar ina vischnanca;

ch'è   engaschà   tar   ina   interpresa   suttamessa   a   la   lescha   federala   davart   las bancas5) u ch'è participà essenzialmain ad ina tala.

2 Naginas incumpatibilitads tenor l'alinea 1 litera a n'existan tar las administraturas e tar ils administraturs dal register funsil.

3 La cumissiun da notariat po permetter excepziuns en il singul cas.

Procedura, meds legals

Art.  9 * 1 Uschenavant che questa lescha na cuntegna naginas disposiziuns spezialas, vala la Lescha   davart   la   giurisdicziun   administrativa6)  per   tut   las   proceduras   davant   la Cumissiun da notariat. * 2 Cunter decisiuns da la Cumissiun da notariat poi vegnir fatg recurs tar la Dretgira superiura entaifer 30 dis dapi la communicaziun motivada. *

4) DG 170.400 5) CS 952.0 6) DG 370.100

4

210.300

3 La Cumissiun da notariat po decretar decisiuns davart l'examen da notariat en il dispositiv.   Entaifer   10 dis   dapi   la   communicaziun   pon   las   persunas   pertutgadas pretender en scrit ina decisiun motivada tar la Cumissiun da notariat. L'artitgel 48 da la Lescha davart la giurisdicziun administrativa vala confurm al senn. *

2. Notaras patentadas e notars patentads

Examen

Art.  10 1 A l'examen da notariat vegn admess, tgi che posseda l'attest da qualificaziun per advocatas e per advocats.

2 L'examen consista d'ina part en scrit e d'ina part a bucca. El vegn realisà e giuditgà da trais commembras u commembers da la cumissiun da notariat che ston posseder l'attest da qualificaziun per persunas da notariat.

3 Tgi che na reussescha la terza giada betg l'examen, na po betg pli vegnir admess ad in ulteriur examen.

4 Suenter   il   cumenzament   pon   ils   examens   vegnir   interruts   mo   per   motivs impurtants.  Sch'in  examen  vegn  interrut   senza  motiv  suffizient,  vala  el  sco  betg reussì. * 5 Sch'ina persuna engiona durant l'examen, po la Cumissiun da notariat declerar che l'examen na saja betg reussì. *

Attest da qualificaziun

Art.  11 1 A tgi che ha reussì l'examen cun success surdat la cumissiun da notariat l'attest grischun da qualificaziun per persunas da notariat en furma d'in diplom.

Concessiun da la patenta

Art.  12 1 La patenta chantunala da notariat vegn concedida da la cumissiun da notariat sin dumonda ad ina persuna che:

a)

b)

c)

d)

dispona da l'attest grischun da qualificaziun per persunas da notariat;

posseda il dretg da burgais svizzer u ina permissiun da domicil;

è domiciliada en ina vischnanca grischuna;

ha   ina   buna   reputaziun   e   garantescha   in'administraziun   conscienziusa   da l'uffizi;

na demussa nagins motivs d'incumpatibilitad.

e)

Entrada en uffizi

Art.  13 1 La presidenta u il president da la cumissiun da notariat retschaiva il sarament (u l'empermischun solenna) cun la suandanta furmla:

"Vus sco notara patentada / notar patentà engirais avant Dieu (empermettais) che Vus vegnis ad ademplir tut las obligaziuns da Voss uffizi tenor meglier savair e pudair."

5

210.300

"Jau engir (empermet)." 2 Suenter il sarament surdat il president u la presidenta da la cumissiun da notariat il conclus da patenta, il bul ed il sigil.

Scadenza da la patenta

Art.  14 1 La patenta da notariat scada tras la renunzia, tras la mort da la titulara u dal titular sco er tras la retratga.

2 Notaras   patentadas   u   notars   patentads   che   n'adempleschan   betg   pli   ina   da   las premissas   numnadas   en   l'artitgel 12   ston   immediatamain   rapportar   quai   a   la cumissiun da notariat.

Retratga da la patenta

Art.  15 1 La patenta da notariat po vegnir retratga:

a)

tras in'ordinaziun d'ina derschadra u d'in derschader tenor il cudesch penal svizzer7);

tras in'ordinaziun administrativa da la cumissiun da notariat, sch'i dat in cas tenor l'artitgel 14 alinea 2 e sche la persuna da notariat na vul betg renunziar a sia patenta;

tras   ina   mesira   disciplinara   da   la   cumissiun   da   notariat   tenor l'artitgel 46 alinea 1.

b)

c)

3. Notaras regiunalas e notars regiunals *

Proposta *

Art.  16 1 La cumissiun regiunala po suttametter a la regenza ina proposta per l'elecziun d'ina notara regiunala u d'in notar regiunal per in tschert territori da cumpetenza. * 2 Il territori da cumpetenza sto vegnir circumscrit exactamain en la proposta. * 3 La   cumissiun   regiunala   sto   cumprovar   che   la   persuna   proponida   ha   las qualificaziuns professiunalas e persunalas. * 4 Elegiblas èn mo persunas che adempleschan las pretensiuns da l'artitgel 12 literas b fin e, e che san la lingua uffiziala dal territori da cumpetenza respectiv. *

Elecziun

Art.  16a * 1 Tut tenor basegn elegia la regenza ina fin trais notaras regiunalas u notars regiunals per in tschert territori da cumpetenza entaifer ina regiun.

2 L'elecziun vegn fatga per ina perioda d'uffizi da 4 onns. En cas d'ina vacanza vegn l'elecziun fatga per il rest da la perioda d'uffizi currenta.

3 La regenza communitgescha ses conclus en scrit a la cumissiun regiunala ed a la cumissiun da notariat. Il conclus sto plinavant vegnir publitgà en moda adequata.

7) CS 311.0

6

210.300

Indemnisaziun

Art.  16b * 1 Las notaras regiunalas ed ils notars regiunals vegnan indemnisads sur las taxas tenor l'ordinaziun davart las taxas da notariat8).

2 Sche   la   notara   regiunala   u   il   notar   regiunal   è   elegì   a   medem   temp   sco administratura u administratur dal register funsil, vegn ella u el indemnisà sur il circul da register funsil. Las taxas per ils acts uffizials da las notaras regiunalas e dals notars regiunals van als circuls da register funsil.

Entrada en uffizi ed obligaziuns

Art.  17 1 La   notara   regiunala   u   il   notar   regiunal   vegn   saramentà   da   la   presidenta   u   dal president da la cumissiun da notariat. L'artitgel 13 alinea 1 è applitgabel confurm al senn. * 2 Suenter la saramentaziun surdat la presidenta u il president da la cumissiun da notariat il conclus da patentaziun, il bul ed il sigil. * 3 La cumissiun da notariat organisescha periodicamain curs da scolaziun per notaras regiunalas e per notars regiunals. La frequentaziun da quests curs è obligatorica per tut   las   notaras   regiunalas   e   per   tut   ils   notars   regiunals   che   n'èn   betg   notaras patentadas u notars patentads. *

Finiziun da l'uffizi

Art.  18 1 L'uffizi da notara regiunala u da notar regiunal finescha: * a)

b)

c)

tras la renunzia u tras la mort da la titulara u dal titular;

cun la scadenza da la perioda d'uffizi;

tras la retratga da la legitimaziun da notariat applitgond l'artitgel 15 confurm al senn.

2 Il   departament   communitgescha   a   la   cumissiun   da   notariat   en   scrit   ils   cas   da l'alinea 1 literas a e b. * 3 En ils cas da l'alinea 1 litera c communitgescha la cumissiun da notariat ses conclus d'introducziun e sias decisiuns a la regenza ed a la regiun respectiva. * 4 Tar la finiziun da l'uffizi ston las actas vegnir consegnadas a la regiun respectiva. *

4. Administraturas ed administraturs dal register funsil

Entrada en uffizi

Art.  19 1 Las   persunas   ch'entran   en   uffizi   sco   administraturas   u   sco   administraturs   dal register funsil èn persunas da notariat en il senn da l'artitgel 1 alineas 1 e 2.

2 L'administratura u l'administratur dal register funsil vegn saramentà sco persuna da notariat   da   l'inspectura   u   da   l'inspectur   chantunal   dal   register   funsil.

L'artitgel 13 alinea 1 è applitgabel confurm al senn.

8) DG 210.370

7

210.300

3 L'inspecturat   chantunal   dal   register   funsil   communitgescha   l'elecziun   a   la cumissiun da notariat.

Finiziun da l'uffizi

Art.  20 1 L'uffizi da l'administratura u da l'administratur dal register funsil finescha:

a)

b)

cun l'extrada or da l'uffizi;

tras la retratga da la legitimaziun da notariat applitgond l'artitgel 15 confurm al senn. Dal rest valan l'artitgel 18 alineas 3 e 4 confurm al senn.

5. Obligaziuns d'uffizi da las persunas da notariat

Activitad

Art.  21 1 La persuna da notariat ha da controllar sia cumpetenza tar mintga funcziun d'uffizi.

Ella è obligada da surpigliar ina funcziun d'uffizi ch'appartegna a sia cumpetenza.

2 La persuna da notariat sto refusar ina funcziun d'uffizi, sche:

igl exista in motiv da recusaziun tenor l'artitgel 22;

a)

i duai vegnir fatga ina fatschenta illegala, ina fatschenta cunter la morala u ina b)

fatschenta nunpussaivla.

3 La persuna da notariat po refusar ina funcziun d'uffizi, sche:

a)

b)

ina realisaziun a temp è difficila per ella e po vegnir garantida en autra moda;

in pajament anticipà dals custs ch'ella ha pretendì e ch'è giustifitgà na vegn betg prestà.

Recusaziun

Art.  22 1 La persuna da notariat ha da s'abstegnair da la cooperaziun en connex cun ina documentaziun   publica,   sch'ella   è   participada   activamain   u   passivamain, spezialmain:

a) * sch'ella sezza, sche ses consort, sche sia consorta, sche ses partenari registrà, sche   sia   partenaria   registrada   u   sch'ina   persuna,   cun   la   quala   ella   maina facticamain ina communitad da vita, sche sias parentas u sche ses parents en lingia directa, sche ses fragliuns u sch'ils conjugals da questas persunas èn participads directamain ubain sco represchentantas u sco represchentants u sch'i vegn prendida ina disposiziun en lur favur;

sch'ina societad collectiva u sch'ina societad commanditara, da la quala ella fa part sco commembra, è participada u sch'i vegn prendida ina disposiziun a favur da quella;

sch'ina corporaziun u sch'ina instituziun dal dretg privat u public è participada, als organs da la quala ella appartegna;

sch'ella è malperina cun ina partida u sch'ella è autramain interessada pervia d'ina relaziun da commembranza u da dependenza;

d)

b)

c)

8

210.300

e)

sch'igl   existan   autras   circumstanzas   che   motiveschan   in   interess   indirect   u direct da la persuna da notariat a la fatschenta da documentaziun u che na garanteschan betg in'administraziun objectiva da l'uffizi.

2 Per far valair u per contestar in motiv da recusaziun valan las disposiziuns da procedura da la lescha davart l'organisaziun giudiziala9) confurm al senn. *

Directadad

Art.  23 1 La persuna da notariat dastga menziunar sulettamain fatgs u andaments ch'ella ha sezza percepì. Las furmlas da legalisaziun ed ils documents publics sto ella rediger cleramain tenor sias percepziuns.

2 La persuna da notariat po laschar prender encunter la protesta da stgomi e da schec tras ina persuna auxiliara.

Quità, mantegniment dals interess ed instrucziun giuridica

Art.  24 1 La persuna da notariat ha da preparar e d'exequir cun quità sias funcziuns d'uffizi.

Ella na dastga betg porscher maun ad andaments che n'èn betg cumpatibels cun il dretg e cun la buna isanza.

2 Ella   ha   da   salvar   ils   interess   da   las   persunas   pertutgadas   en   moda   eguala   ed objectiva. Ella procura per la garanzia da la buna fai.

3 Ella   ha   da   retschertgar   las   imaginaziuns   e   las   intenziuns   da   las   persunas pertutgadas, d'instruir ellas davart il cuntegn vesaivel e davart l'impurtanza da la fatschenta sco er da s'engaschar per eliminar cuntradicziuns ed intschertezzas. Ella na dastga betg influenzar la libra decisiun da las persunas pertutgadas.

Registraziun ed archivaziun da las actas

Art.  25 1 Mintga persuna da notariat maina registers, en ils quals tut sias legalisaziuns e documentaziuns ston vegnir protocolladas cuntinuadamain.

2 Da mintga document public sto ella tegnair en salv in exemplar original e suttascrit sco er las agiuntas ed ils mussaments ch'appartegnan a quel.

6. Legalisaziuns

Furma da la legalisaziun *

Art.  26 1 La furmla da legalisaziun sto vegnir fixada sin quel document, al qual ella serva.

La persuna da notariat po er elavurar in fegl agiuntà e colliar quel en moda adequata cun il document respectiv.

2 A mintga furmla da legalisaziun agiunta la persuna da notariat l'indicaziun dal lieu, la data, sia suttascripziun e ses bul.

9) DG 173.000

9

210.300

3 La furmla da legalisaziun è permessa en mintga lingua che la persuna da notariat sa suffizientamain.

4 La persuna da notariat po emetter legalisaziuns electronicas tenor las prescripziuns dal dretg federal. *

Suttascripziun, segn a maun

Art.  27 1 Cun la legalisaziun attesta la persuna da notariat ch'ina suttascripziun u ch'il segn a maun   da   la   persuna   pertutgada   saja   succedì   u   vegnia   renconuschì   en   sia preschientscha u che l'autenticitad da quel saja cleramain avant maun per ella en autra moda.

2 La   persuna   da   notariat   fixescha   en   la   furmla   da   legalisaziun   che   la   persuna pertutgada saja gia enconuschenta ad ella u che l'identitad saja vegnida constatada.

3 En connex cun il segn a maun menziunescha la persuna da notariat en la furmla da legalisaziun er, per tge motiv che la persuna pertutgada na possia betg suttascriver.

Copia, duplicat, extract

Art.  28 1 Cun la legalisaziun attesta la persuna da notariat che la copia u ch'il duplicat u ch'ina tscherta part dal text reproduceschia cumplettamain e correctamain il cuntegn d'in document preschentà ad ella.

2 Il duplicat e l'extract ston cuntegnair ils sbagls da scriver, las eliminaziuns, las agiuntas e chaussas sumegliantas dal document preschentà.

3 La persuna da notariat menziunescha en la furmla da legalisaziun, sch'il document preschentà è in original u betg.

Garanzia da la data

Art.  29 1 Cun la legalisaziun attesta la persuna da notariat, cura e tras tgi ch'in document è vegnì preschentà ad ella.

2 Dal rest valan l'artitgel 27 alinea 2 e l'artitgel 28 alinea 3.

7. Documentaziuns

Substituziun d'ina partida

Art.  30 1 Sche la substituziun è permessa tenor il dretg federal, sto la substituta u il substitut preschentar in plainpudair duì en scrit. Davart la valaivladad dal plainpudair decida la persuna da notariat.

2 La   persuna   da   notariat   ha   da   menziunar   la   substituziun   en   la   furmla   da documentaziun e da prender il plainpudair sco mussament.

10

210.300

Creditura ipotecara u creditur ipotecar sco partida

Art.  31 1 Per tut las fatschentas da dretg ipotecar che n'obligheschan betg la creditura u il creditur, po ella u el declerar ordavant en furma simpla scritta ch'ella u ch'el saja d'accord cun il cuntegn dal document public.

Identitad e voluntad da las partidas

Art.  32 1 La   persuna   da   notariat   ha   da   sa   persvader   da   l'identitad   da   las   partidas   che cumparan e da menziunar il resultat en la furmla da documentaziun.

2 Sche   la   persuna   da   notariat   ha   la   persvasiun   ch'ina   persuna   che   duess   dar   ina decleraziun giuridicamain relevanta na saja betg abla da giuditgar, ha ella da refusar l'ulteriura cooperaziun. En cas da dubi po ella far la documentaziun e fixar en la furmla ina resalva en connex cun sias percepziuns e cun sias valitaziuns.

Art.  33

Documentaziun da decleraziuns da voluntad 1. unitad da l'act, leger e suttascriver *

1 Durant   la   documentaziun   da   decleraziuns   da   voluntad   ston   tut   las   persunas participadas esser preschentas. La procedura sto vegnir exequida senza interrupziuns essenzialas. * 2 Las   persunas   participadas   ston   ubain   leger   sezzas   il   document   public   ubain   al laschar preleger da la persuna da notariat, alura al approvar explicitamain e suenter al suttascriver cun agen maun cun lur num. * 3 Resalvadas restan furmlas da documentaziun spezialas tenor il dretg federal e tenor autras disposiziuns da questa lescha.

2. furmla da documentaziun *

Art.  34 1 La furmla da documentaziun prevesa che la persuna da notariat attesta formalmain a la fin dal document public che quel saja vegnì rendì enconuschent a las partidas, che   quel   cuntegnia   lur   voluntad   e   che   quella   saja   vegnida   communitgada   a   la persuna da notariat, sco er ch'il document public saja vegnì suttascrit da las partidas.

A questa conferma agiuntescha la persuna da notariat l'indicaziun dal lieu, la data, sia suttascripziun e ses bul. * 2 … *

Art.  35

Documentaziun da fatgs 1. documentaziun da conclus da radunanzas u da sesidas *

1 La persuna da notariat documentescha ils conclus da radunanzas u da sesidas cun scriver in protocol sco document public. Ella sto esser preschenta a las radunanzas u a las sesidas che vegnan documentadas. *

11

210.300

1bis Conclus da radunanzas u da sesidas, che vegnan prendids per correspundenza u cun agid da meds electronics, pon vegnir documentads da la persuna da notariat, sche sia participaziun è garantida e sch'il dretg federal permetta questa furma da deliberaziun. * 2 Il protocol sto cuntegnair almain las indicaziuns che vegnan pretendidas dal dretg federal   e   plinavant   las   constataziuns   da   la   parsura   u   dal   parsura   davart   la convocaziun, davart la participaziun e davart l'abilitad da decider sco er eventualas objecziuns cunter la realisaziun. * a) * … b) * … c) * … d) * … 3 A quest protocol agiunta la persuna da notariat l'indicaziun dal lieu, la data, sia suttascripziun e ses bul.

4 Ella   è   autorisada   d'elavurar   e   da   suttascriver   il   document   public   pir   suenter   la radunanza u suenter la sesida.

2. documentaziun d'auters fatgs *

Art.  36 1 La persuna da notariat ha da constatar uschè exactamain sco pussaivel la situaziun u l'andament che sto vegnir documentà en in protocol sco document public.

2 Il protocol sto almain cuntegnair:

a)

b)

c)

3 Dal rest valan l'artitgel 35 alineas 3 e 4.

l'indicaziun da l'incumbensadra u da l'incumbensader e la fatschenta uffiziala;

l'indicaziun dal lieu e da la data;

la descripziun da l'andament u da la situaziun.

Furma exteriura

Art.  37 1 Las partidas pon suttametter il document che sto vegnir documentà a la persuna da notariat en furma gia redigida u surdar quel ad ella per rediger.

2 Mintga document public sto vegnir scrit en moda netta e cun ina scrittira bain legibla. La qualitad dal palpiri duvrà e dal material da scriver utilisà sto esser buna e duraivla. Igl è scumandà da far or cun la gumma u da tagliar ora parts.

3 Ils   documents   che   vegnan   declerads   sco   parts   integralas   d'in   document   public (plans,   registers,   glistas   e.u.v.)   ston   vegnir   colliads   cun   quel   en   moda   adequata, datads a lur fin, visads da las partidas sco er munids cun la suttascripziun e cun il bul da la persuna da notariat.

Lingua

Art.  38 1 Il   document   public   è   permess   en   mintga   lingua   che   la   persuna   da   notariat   sa suffizientamain.

12

210.300

2 La persuna da notariat engascha a quint da la partida respectiva ina translatura fidada u in translatur fidà, sche la partida na chapescha betg bain avunda la lingua che vegn duvrada en il document public u sch'il document vegn scrit en ina lingua estra u en ina lingua che n'è betg usitada en il chantun e sche la persuna da notariat sezza na sa betg translatar suffizientamain.

3 La   translatura   u   il   translatur   ha   d'attestar   sin   il   document   public   cun   sia suttascripziun che la translaziun saja succedida cumplettamain e tenor meglier savair e pudair. Per la translatura u per il translatur valan ils medems motivs da recusaziun sco per las persunas da notariat.

4 La persuna da notariat ha da menziunar en la furmla da documentaziun il num da la translatura u dal translatur e la realisaziun da la translaziun.

Partidas impedidas

Art.  39 1 Sch'ina partida declera ch'ella na possia ni suttascriver cun ses num ni metter in segn   a   maun,   ha   la   persuna   da   notariat   da   menziunar   il   motiv   en   la   furmla   da documentaziun.

2 Sch'ina partida è surda, sto ella leger sezza il document public.

3 Sch'ina partida è mitta, sto ella confermar cun sia suttascripziun sin il document public che quel correspundia a sia voluntad.

4 Sch'ina partida è surd-mitta, valan ils alineas 2 e 3 en moda cumulativa.

5 Sch'ina   partida   è   tschorva,   sto   ella   –   avant   che   suttascriver   –   declerar expressivamain a la persuna da notariat ch'ella haja chapì exactamain il cuntegn dal document public prelegì.

6 Sch'ina   partida   ha   plirs   impediments   surmenziunads,   sto   la   persuna   da   notariat proceder en moda adattada e consultar persunas cumpetentas en cas da basegn. Per talas persunas cumpetentas vala l'artitgel 38 alineas 3 e 4 confurm al senn.

Nunvalaivladad Art.  40 1 I na vegn betg elavurà in document public, sche:

a)

b)

la persuna da notariat n'è betg cumpetenta da far la documentaziun;

la   persuna   da   notariat   violescha   sia   obligaziun   da   recusaziun   tenor l'artitgel 22 alinea 1 literas a fin c;

la persuna da notariat n'ha betg percepì sezza las decleraziuns da voluntad, ils andaments u las situaziuns;

ina partida n'ha betg gì enconuschientscha da quel u n'ha betg consentì a quel tenor prescripziun;

l'indicaziun dal lieu, la data u la suttascripziun da la persuna da notariat manca en la furmla da documentaziun.

c)

d)

e)

2 Resalvadas restan prescripziuns dal dretg federal.

13

210.300

Midadas da documents

Art.  41 1 Midadas che las partidas contrahentas giavischan durant la documentaziun ston vegnir fatgas immediatamain da la persuna da notariat, munidas cun ses bul, datadas e suttascrittas.

2 Sch'i ston vegnir integradas u midadas indicaziuns da registraziun da natira tecnica suenter che la documentaziun è vegnida fatga, po la persuna da notariat proceder tenor l'alinea 1 senza stuair consultar las partidas.

3 Sch'i ston – suenter che la documentaziun è vegnida fatga – vegnir integradas u midadas   autras   indicaziuns   che   n'èn   betg   obligatoricas   en   connex   cun   ina documentaziun, basegna quai ina decleraziun da consentiment en scrit da la partida pertutgada ed ina communicaziun a tut las partidas contrahentas.

8. Responsabladad

Dretg penal

Art.  42 1 La responsabladad da dretg penal da la persuna da notariat sa drizza tenor las prescripziuns dal cudesch penal svizzer10).

Indemnisaziun

Art.  43 1 Per donns ch'èn vegnids chaschunads illegalmain en il rom d'ina activitad notariala stat buna respectivamain bun: * 1.

il chantun tar persunas da notariat patentadas sco er tar administraturas e tar administraturs dal register funsil;

il chantun tar notaras regiunalas e tar notars regiunals;

la vischnanca tar chanzlistas communalas e tar chanzlists communals.

2. * 3.

2 Dal rest sa drizza la responsabladad da dretg patrimonial tenor las disposiziuns da la lescha chantunala davart la responsabladad dal stadi11). * 3 Il   chantun   s'assicurescha   cunter   pretensiuns   d'indemnisaziun   che   vegnan   fatgas valair   envers   el   pervia   da   l'activitad   notariala   da   las   persunas   da   notariat.   La responsabladad persunala da las persunas da notariat vegn cunassicurada. * 4 En l'ordinaziun executiva12) fixescha la regenza las pretensiuns minimalas decisivas per l'assicuranza da tut las persunas da notariat.

Annunzia

Art.  44 1 Mintgina e mintgin è legitimà d'annunziar a la cumissiun da notariat violaziuns da l'obligaziun d'uffizi da persunas da notariat.

10) CS 311.0 11) DG 170.050 12) DG 210.350

14

210.300

Responsabladad disciplinara

Art.  45 1 Tgi che violescha sco persuna da notariat culpaivlamain las obligaziuns d'uffizi u tgi che na resguarda betg la reputaziun da la professiun da notara u da notar, vegn chastià disciplinarmain.

Mesiras disciplinaras

Art.  46 1 Mesiras disciplinaras èn:

la reprimanda;

a)

ina multa fin 20 000 francs;

b)

la retratga da la patenta u la suspensiun da l'uffizi fin quatter onns;

c)

d)

la retratga permanenta da la patenta u la destituziun da l'uffizi.

2 Singulas mesiras disciplinaras pon vegnir colliadas ina cun l'autra.

3 La   cumissiun   da   notariat   resguarda   cunzunt   la   grevezza   da   la   violaziun   da l'obligaziun d'uffizi e da la periclitaziun che vegn chaschunada tras quai sco er la culpa da la persuna da notariat e l'administraziun da ses uffizi fin ussa.

Surannaziun

Art.  47 1 La   persecuziun   disciplinara   surannescha   in   onn   suenter   che   l'autoritad   da surveglianza ha survegnì enconuschientscha dal cas contestà.

2 Il termin vegn interrut tras mintga act d'inquisiziun da l'autoritad da surveglianza.

3 La persecuziun disciplinara surannescha en mintga cas tschintg onns suenter il cas contestà.

4 Sche   la   violaziun   da   l'obligaziun   d'uffizi   è   in   act   chastiabel,   vala   il   termin   da surannaziun pli lung, il qual è previs dal dretg penal.

Purtar nunautorisadamain il titel e pratitgar l'activitad da notariat

Art.  48 1 Tgi che porta nunautorisadamain il titel "notara" u "notar" ubain "notara regiunala u "notar regiunal" u tgi che pratitgescha nunautorisadamain l'activitad da notariat, vegn chastià da la cumissiun da notariat cun ina multa fin 5 000 francs. *

9. Disposiziuns finalas

Taxas

Art.  49 1 La regenza fixescha las taxas per las funcziuns uffizialas, per las inspecziuns e per las   disposiziuns   che   vegnan   prestadas   u   ordinadas   sin   basa   da   la   legislaziun   da notariat.   Ellas   importan   en   il   cas   singul   maximalmain   30 000   francs,   vegnan calculadas tenor ils custs e tenor la difficultad da la chaussa e ston vegnir pajadas ubain   da   las   retschavidras   u   dals   retschaviders   da   las   prestaziuns   ubain   da   las persunas pertutgadas.

15

210.300

Relaschs executivs

Art.  50 1 La Regenza relascha las disposiziuns executivas necessarias e – sin dumonda da la Cumissiun da notariat – in'ordinaziun davart l'examen da notariat. *

Art.  51

Midada dal dretg vertent13)

Disposiziuns transitoricas

Art.  51a * 1 Cun   l'aboliziun   dal   notariat   cirquital   ston   las   notaras   cirquitalas   ed   ils   notars cirquitals deponer tar la regiun respectiva tut las chaussas che ston vegnir tegnidas en salv; quai en preschientscha d'ina commembra u d'in commember da la cumissiun da notariat.

2 Da questa obligaziun poi vegnir desistì, sch'ina notara regiunala u in notar regiunal surpiglia   sez   l'incumbensa   da   tegnair   en   salv   tut   las   chaussas   che   ston   vegnir tegnidas en salv.

3 En mintga cas stoi vegnir fatg in protocol da surdada che sto vegnir consegnà a la cumissiun da notariat.

4 Las novas regulaziuns da la surveglianza da las finanzas valan a partir da l'emprim onn   da   gestiun   che   cumenza   suenter   l'entrada   en   vigur   da   la   midada   da   questa lescha. *

Referendum, entrada en vigur, dretg transitoric

Art.  52 1 Questa lescha è suttamessa al referendum facultativ.

2 La regenza fixescha il termin da l'entrada en vigur14) da questa lescha.

3 Per proceduras pendentas davant la cumissiun da notariat sto vegnir applitgà il dretg nov. Exceptadas da quai èn proceduras disciplinaras, uschenavant ch'il dretg vegl è pli favuraivel per las persunas pertutgadas.

13) Las midadas dal dretg vertent na vegnan betg inditgadas.

14) Il termin da referendum è scadì ils 26 da schaner 2005. Entaifer quest termin n'èn vegnids inoltrads nagins referendums. Messa en vigur cun CR dals 26 d'avrigl 2005 per il 1. da matg 2005.

16

Tabella da las modificaziuns - tenor conclus

Conclus 18-10-2004 31-08-2006 31-08-2006 05-12-2006 05-12-2006 05-12-2006 06-12-2006 06-12-2006 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 02-02-2016 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-01-2005 01-01-2007 01-01-2008 01-05-2007 01-05-2007 01-05-2007 01-04-2007 01-04-2007 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2017 01-01-2017 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-01-2025 01-04-2023 01-04-2023 01-01-2025 01-01-2025 01-01-2025 01-04-2023 01-01-2025 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023

Element relasch Art. 9 Art. 22 al. 2 Art. 43 al. 1 Art. 43 al. 2 Art. 43 al. 3 Art. 2 al. 3 Art. 22 al. 1, a)

Art. 1 al. 1 Art. 1 al. 1, b)

Art. 1 al. 2 Art. 2 al. 2 Art. 3 al. 2 Art. 4 al. 2 Art. 4 al. 2, a)

Art. 8 al. 1, a)

Titel 3.

Art. 16 Art. 16 al. 1 Art. 16 al. 2 Art. 16 al. 3 Art. 16 al. 4 Art. 16a Art. 16b Art. 17 al. 1 Art. 17 al. 2 Art. 17 al. 3 Art. 18 al. 1 Art. 18 al. 2 Art. 18 al. 3 Art. 18 al. 4 Art. 43 al. 1, 2.

Art. 43 al. 3 Art. 48 al. 1 Art. 51a titel dal relasch Art. 4 al. 2, c)

Art. 4 al. 1 Art. 4 al. 2 Art. 4 al. 2, a)

Art. 4 al. 2, b)

Art. 4 al. 2, c)

Art. 4 al. 3 Art. 4 al. 3bis Art. 4 al. 4 Art. 5 al. 2, h)

Art. 5 al. 2, i)

Art. 5 al. 3 Art. 5a Art. 6 al. 5 Art. 9 al. 1 Art. 9 al. 2 Art. 9 al. 3 Art. 10 al. 4 Art. 10 al. 5 Art. 26 Art. 26 al. 4 Art. 33 Art. 33 al. 1 Art. 33 al. 2 Art. 34

Modificaziun emprima versiun revisiun totala midada midada midada midada midada midada midada midada midada midada midada midada midada midada midada midada dal titel midada midada midada integraziun integraziun integraziun midada midada midada midada midada midada midada midada midada midada integraziun midada midada midada midada midada midada midada midada integraziun midada midada integraziun aboliziun integraziun integraziun midada midada integraziun integraziun integraziun midada dal titel integraziun midada dal titel midada midada midada dal titel

210.300

Publicaziun en la CUL - 2006, 3312 2006, 4572 - - - 2006, 4885 2006, 4885 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2016-001 2016-001 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

17

210.300

Conclus 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-01-2025 01-01-2025

Element Art. 34 al. 1 Art. 34 al. 2 Art. 35 Art. 35 al. 1 Art. 35 al. 1bis Art. 35 al. 2 Art. 35 al. 2, a)

Art. 35 al. 2, b)

Art. 35 al. 2, c)

Art. 35 al. 2, d)

Art. 36 Art. 50 al. 1 Art. 51a al. 4

Modificaziun midada aboliziun midada dal titel midada integraziun midada aboliziun aboliziun aboliziun aboliziun midada dal titel midada integraziun

Publicaziun en la CUL 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

18

Tabella da las modificaziuns - tenor element

Element relasch titel dal relasch Art. 1 al. 1 Art. 1 al. 1, b)

Art. 1 al. 2 Art. 2 al. 2 Art. 2 al. 3 Art. 3 al. 2 Art. 4 al. 1 Art. 4 al. 2 Art. 4 al. 2 Art. 4 al. 2, a)

Art. 4 al. 2, a)

Art. 4 al. 2, b)

Art. 4 al. 2, c)

Art. 4 al. 2, c)

Art. 4 al. 3 Art. 4 al. 3bis Art. 4 al. 4 Art. 5 al. 2, h)

Art. 5 al. 2, i)

Art. 5 al. 3 Art. 5a Art. 6 al. 5 Art. 8 al. 1, a)

Art. 9 Art. 9 al. 1 Art. 9 al. 2 Art. 9 al. 3 Art. 10 al. 4 Art. 10 al. 5 Titel 3.

Art. 16 Art. 16 al. 1 Art. 16 al. 2 Art. 16 al. 3 Art. 16 al. 4 Art. 16a Art. 16b Art. 17 al. 1 Art. 17 al. 2 Art. 17 al. 3 Art. 18 al. 1 Art. 18 al. 2 Art. 18 al. 3 Art. 18 al. 4 Art. 22 al. 1, a)

Art. 22 al. 2 Art. 26 Art. 26 al. 4 Art. 33 Art. 33 al. 1 Art. 33 al. 2 Art. 34 Art. 34 al. 1 Art. 34 al. 2 Art. 35 Art. 35 al. 1 Art. 35 al. 1bis Art. 35 al. 2 Art. 35 al. 2, a)

Conclus 18-10-2004 02-02-2016 13-01-2015 13-01-2015 13-01-2015 13-01-2015 06-12-2006 13-01-2015 14-06-2022 13-01-2015 14-06-2022 13-01-2015 14-06-2022 14-06-2022 02-02-2016 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 13-01-2015 31-08-2006 14-06-2022 14-06-2022 14-06-2022 14-06-2022 14-06-2022 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 13-01-2015 06-12-2006 31-08-2006 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022

Entrada en vigur 01-01-2005 01-01-2017 01-01-2016 01-01-2016 01-01-2016 01-01-2016 01-04-2007 01-01-2016 01-01-2025 01-01-2016 01-01-2025 01-01-2016 01-01-2025 01-01-2025 01-01-2017 01-01-2025 01-01-2025 01-01-2025 01-01-2025 01-04-2023 01-04-2023 01-01-2025 01-01-2025 01-01-2025 01-01-2016 01-01-2007 01-04-2023 01-01-2025 01-04-2023 01-04-2023 01-04-2023 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-04-2007 01-01-2008 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023 01-04-2023

Modificaziun emprima versiun midada midada midada midada midada midada midada midada midada midada midada midada midada midada midada midada integraziun midada midada integraziun aboliziun integraziun integraziun midada revisiun totala midada midada integraziun integraziun integraziun midada midada dal titel midada midada midada integraziun integraziun integraziun midada midada midada midada midada midada midada midada midada midada dal titel integraziun midada dal titel midada midada midada dal titel midada aboliziun midada dal titel midada integraziun midada aboliziun

210.300

Publicaziun en la CUL - 2016-001 2015-006 2015-006 2015-006 2015-006 2006, 4885 2015-006 2023-008 2015-006 2023-008 2015-006 2023-008 2023-008 2016-001 2023-008 2023-008 2023-008 2023-008 2023-008 2023-008 2023-008 2023-008 2023-008 2015-006 2006, 3312 2023-008 2023-008 2023-008 2023-008 2023-008 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2015-006 2006, 4885 2006, 4572 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008

19

210.300

Element Art. 35 al. 2, b)

Art. 35 al. 2, c)

Art. 35 al. 2, d)

Art. 36 Art. 43 al. 1 Art. 43 al. 1, 2.

Art. 43 al. 2 Art. 43 al. 3 Art. 43 al. 3 Art. 48 al. 1 Art. 50 al. 1 Art. 51a Art. 51a al. 4

Conclus 14-06-2022 14-06-2022 14-06-2022 14-06-2022 05-12-2006 13-01-2015 05-12-2006 05-12-2006 13-01-2015 13-01-2015 14-06-2022 13-01-2015 14-06-2022

Entrada en vigur 01-04-2023 01-04-2023 01-04-2023 01-04-2023 01-05-2007 01-01-2016 01-05-2007 01-05-2007 01-01-2016 01-01-2016 01-01-2025 01-01-2016 01-01-2025

Modificaziun aboliziun aboliziun aboliziun midada dal titel midada midada midada midada midada midada midada integraziun integraziun

Publicaziun en la CUL 2023-008 2023-008 2023-008 2023-008 - 2015-006 - - 2015-006 2015-006 2023-008 2015-006 2023-008

20